on Tuesday, 16 April 2013 15:50.
Vandag het ons aangegaan met laasweek se program oor heerlike kerriekos. Die temperature begin daal en 'n heerlike kerriegereg is regte, egte trooskos. Moenie vergeet van die heerlike bygeregte wat jy saam kan voorsit nie. Ek sit verkieslik ietsie soet saam met kerrie voor, soos heerlike pampoen of 'n maklike piesangslaai. Wat van outydse soet ertjies of heerlike patats!! Die keuse is joune. Moenie vashaak by rys as bygereg nie, wat van saggekookte stampmielies of pasta van jou keuse. Maak dit 'n smaakondervinding en beproeg verskillende opsies.
As jy miskien pampoen op 'n ander manier wil voorsit, kan jy 'n pampoenrol probeer. Berei die pampoen soos gewoonlik, dan maak jy die volgende deeg:
500 ml koekmeel, 10 ml bakpoeier, 5 ml sout, 125 ml botter, 2 eiers, bietjie melk, appelkooskonfyt.
Sif die koekmeel, bakpoeier en sout saam. Vryf die botter in meelmengsel. Voeg die eiers by en net genoeg melk om stywe deeg te vorm. Rol deeg op meelbestrooide oppervlak in 'n reghoek. Smeer die koue pampoenmengsel bo-oor en stip met appelkooskonfyt. Rol op soos rolkoek, sny in 4 - 5 mm skywe en pak in oondvaste bak. Kook die volgende sousbestanddele saam, gooi bo-oor skywe en bak 1 uur by 180 C. Sous: 375 ml kookwater, 250 ml suiker, 25 ml botter, bietjie gemaalde neutmuskaat (kaneel is ook 'n opsie).
Tot volgende keer: mooi bly
on Monday, 15 April 2013 14:50.
on Saturday, 13 April 2013 15:18.
Maandag 15 April 2013 gaan ek weereens kyk na getuienisse van mense wat in ondenkbare situasies was en bonatuurlik daaruit gekom het. Maak seker dat jy Maandagoggend om 09.00 ingeskakel is op 92.6fm.
Ek nooi jou ook uit om jou getuienis met my te deel. Heel moontlik is daar iemand wat nodig het om te hoor wat jy beleef het, wat sal besef daar is hulp, selfs in die onmoontlikste omstandighede.
Mooi bly tot ons weer gesels
on Friday, 12 April 2013 20:57.
My gas in die ateljee vandag was George Visser, LICHVAAL STEREO se stasiebestuurder.
Heel dikwels is die luisteraar bekend met die stem en selfs die gesig, maar die mens bly 'n misterie. Ons het gesels van George se grootword-dae in Durban tot waar hy vandag is, die pad wat die lewe met hom gestap het. Wat vir my baie duidelik uitgestaan het, was sy passie om 'n positiewe verskil in die lewens van die mense waarmee hy te doen kry te maak. Sy opinies van dinge is reguit en op die man af, sonder doekies omdraai, en sy liefde vir sy kinders en kleinkinders is opreg en uit die hart. George se groot kosliefde is hamburgers (verkieslik MacDonalds), en hy is mal oor lekker koffie. Daarby is hy 'n BAIE GROOT C H E E T A H-ondersteuner, of hulle wen of verloor, maak nie saak nie.
Die boodskap wat George by almal wil laat, is vergeet van gister, leef vir vandag en omhels more. Maak 'n verskil waar jy is en doen dit wat jy doen na die beste van jou vermoe. Verseker iets om na te streef.
Ek hoop dat hierdie boodskap jou positief sal inspireer om ook 'n verskil te maak.
PROGRAM VRYDAG 12 APRIL 2013
on Thursday, 11 April 2013 15:15.
Vrydag 12 April 2013 is Lichvaal Stereo se stasiebestuurder, George Visser my gas. Leer ken die mens agter die stem.
Maak seker jy luister.